คือประจำเดือนหนูขาดประมาน 2-3 เดือนค่ะ กลัวว่าจะท้องแต่พอไปตรวจไปโรงพยาบาลก็ไม่ท้อง ตรวจเองก็ไม่ท้องค่ะ พอวันที่ 26 สิงหาคม ประจำเดือนมาเยอะมาเป็นก้อนเลือดเลยค่ะ มีอาการปวดท้องมากค่ะ อันตรายไหมคะ ควรทำอย่างไรคะ
สวัสดีค่ะ การที่ประจำเดือนไม่มา หากตรวจหาการตั้งครรภ์ที่โรงพยาบาลแล้วไม่พบ ก็แสดงว่าไม่มีการตั้งครรภ์เกิดขึ้น ดังนั้นการที่ประจำเดือนขาดหายไป อาจเกิดจากมีความเครียด ทำงานหนัก พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว หรือมีการเจ็บป่วยไม่สบาย เช่น ไข้หวัด ท้องเสีย เป็นต้นและหากในตอนนี้ ประจำเดือนได้มาแล้ว ก็แสดงว่าไม่มีการตั้งครรภ์เกิดขึ้นค่ะ ส่วนการที่มีปริมาณมาก และปวดท้องมาก อาจเกิดจากการที่ประจำเดือนขาดหายไปนาน เยื่อบุโพรงมดลูกจึงเกิดการหนาตัวขึ้น เมื่อหลุดลอกออกเป็นประจำเดือน จึงทำให้มีปริมาณมากกว่าปกติที่เคยเป็น และอาจทำให้มีปวดท้องมากร่วมด้วย แนะนำให้สังเกตอาการไปก่อน หากเลือดออกไม่นานเกิน 10 วัน และหลังจากเลือดหยุดแล้ว ไม่มีปวดท้องน้อยอีก ก็ไม่ได้อันตรายแต่อย่างใดค่ะหลังจากนี้เ ให้สังเกตประจำเดือนต่อไปอีก หากยังคงขาดหายไป 2-3 เดือนอีก แสดงว่าการผลิตของฮอร์โมนของรังไข่น่าจัผิดปกติ เช่นมีภาวะมีถุงน้ำจำนวนมากในรังไข่(PCOS)ซึ่งมักพบในช่วงวัยรุ่น หรือเกิดจากโรคอื่นๆ เช่น มีภาวะไทรอยด์ฮอร์โมนเป็นพิษ มีโรคอ้วน เป็นต้น